internet vaartha 150 Views
బెంగళూరు : టీమిండియా టెస్టు కెప్టెన్‌ కోహ్లీలోని దూకుడును తాను ఎన్నటికి అడ్డుకోనని టీమిండియా ప్రధాన కోచ్‌ కుంబ్లే స్పష్టం చేశాడు.కోహ్లీకి సహజసిద్దంగా లభించిన దూకుడు అంటే తనకు కూడా చాలా ఇష్టమన్నాడు. నాకు కోహ్లీలో దూకుడు అంటే ఇష్టం,నేను కూడా నా వరకు దూకుడుగానే ఉంటా, కొంత మందికి సహజ సిద్దంగా లభించింది ఏదో ఒకటి ఉంటుంది, ఆటగాళ్లలో ఉన్న వారి సహజత్వాన్ని నేను ఎప్పటికి అడ్డుకోను,కోహ్లీలో నాకు నచ్చింది అతని దూకుడే అని కుంబ్లే పేర్కొన్నాడు.కాగా మరో రెండు రోజుల్లో వెస్టిండీస్‌ పర్యటనకు టీమిండియా బయలదేరనుంది.దీనిలో భాగంగా సోమవారం బెంగళూరులో నిర్వహించిన ప్రెస్‌ కాన్ఫరెన్స్‌లో కుంబ్లే,కోహ్లీ మాట్లాడారు.
మొదట కోహ్లీ నాయకత్వంపై కుంబ్లే విశ్వాసం వ్యక్తం చేశాడు.అతని కెప్టెన్సీలో టీమిండియా మరిన్ని విజయాలను సాధిస్తుందన్న కుంబ్లే తమకు విండీస్‌ పర్యటన ఒక సవాల్‌ అని పేర్కొన్నాడు.ఆ తరువాత కోహ్లీ మాట్లాడుతూ కుంబ్లే వంటి దిగ్గజ ఆటగాడు ఉండటం నిజంగా జట్టు అదృష్టమన్నాడు. అతని కున్న విశేషమైన అనుభవం ఖచ్చితంగా జట్టుకు లాభం చేకూరుస్తుందన్నాడు.ప్రస్తుత విండీస్‌ పర్యటనలో తొలి అంతర్జాతీయ సవాల్‌కు కుంబ్లే సిద్దమయ్యాడని కోహ్లీ పేర్కొన్నాడు.ఈ సిరీస్‌ను దిగ్విజయంగా ముగించి తిరిగిరావడమే తమ ముందున్న టార్గెట్‌ అని కోహ్లీ వివరించాడు.విండీస్‌ పర్యటనలో భారత్‌ నాలుగు టెస్టు మ్యాచ్‌ల సిరీస్‌ ఆడనుంది.జులై 21 నుంచి 25 వరకు అంటిగ్వాలో తొలి టెస్టు,జులై 30 నుంచి ఆగస్టు 3 వరకు జమైకాలో రెండవ టెస్టు నిర్వహించనున్నారు. మూడవ టెస్ట్‌ ఆగస్టు 9 నుంచి 13 వరకు సెయింట్‌ లూసియాలో,నాలుగవ టెస్టు ఆగస్టు 18 నుంచి 22 వరకు ట్రినిడాడ్‌లో జరుగుతాయి.
రోడ్‌మ్యాప్‌ సమావేశం
రాబోయే రోజుల్లో భారత క్రికెట్‌ ప్రణాళికలు పర్యటనల గురించి రోడ్‌ మ్యాప్‌ సమావేశం జరిగింది.కొత్త కోచ్‌ కుంబ్లే,ఏ జట్టు కోచ్‌ ద్రవిడ్‌,చీఫ్‌ సెలక్టర్‌ సందీప్‌ పాటిల్‌,క్రికెట్‌ ఆపరేషన్స్‌ మేనేజర్‌ ఎంవి శ్రీధర్‌లతో పాటు భారత టెస్టు కెప్టెన్‌ కోహ్లీ,వన్డే,టి20 కప్టెన్‌ ధోనీ ఈ సమావేశంలో పాల్గొన్నారు. పస్ట్‌ క్లాస్‌ నుంచి ఏ స్థాయి క్రికెట్‌ ఆ తరువాత సీనియర్‌ స్థాయి వరకు కొంత క్యాప్‌ ఉందని, దీనిపై మార్చాల్సిన అవరసం ఉందని అభిప్రాయం వ్యక్తమైంది.కఠినమైన సీజన్‌ ముందుండటంతో పాస్ట్‌ బౌలర్లను రోటేట్‌ చేస్తూ వారిని గాయల బారి నుంచి కాపాడటంపై కూడా చర్చ జరిగింది.